## Pravilnik o izmjenama i dopunama Pravilnika o dodatku na plaću i načinu isplate plaće pripadnika Oružanih snaga Republike Hrvatske

### NN 34/2005 (16.3.2005.), Pravilnik o izmjenama i dopunama Pravilnika o dodatku na plaću i načinu isplate plaće pripadnika Oružanih snaga Republike Hrvatske

**MINISTARSTVO OBRANE**

**694**

Na temelju članka 170. stavka 4.
Zakona o službi u Oružanim snagama Republike Hrvatske (»Narodne novine« broj:
33/02, 58/02, 175/03 i 136/04) donosim

**PRAVILNIK**

**O IZMJENAMA I DOPUNAMA PRAVILNIKA O DODATKU
NA PLAĆU I NAČINU ISPLATE PLAĆE PRIPADNIKA ORUŽANIH SNAGA**

**REPUBLIKE HRVATSKE**

Članak 1.

Naziv Pravilnika o dodatku na
plaću i načinu isplate plaće pripadnika Oružanih snaga Republike Hrvatske
(»Narodne novine« broj: 6/03 i 175/03) mijenja se i glasi:

»Pravilnik o dodatku na plaću i
načinu isplate plaće«.

Članak 2.

U članku 1. riječi: »pripadnika
Oružanih snaga Republike Hrvatske (u daljnjem tekstu: OS RH)« zamjenjuju se
riječima: »djelatnih vojnih osoba«.

Članak 3.

U članku 4. stavku 1. iza točke
8. dodaje se nova točka 9. koja glasi:

»9. Dodatak za doktore medicine i
doktore stomatologije.«

Dosadašnja točka 9. postaje točka
10., a stavak 2. mijenja se i glasi:

»Djelatna vojna osoba može
ostvariti pravo samo na jedan, najpovoljniji dodatak iz stavka 1., točaka 1. –
9., uz ostvarenje prava na dodatak iz točke 10.«

Članak 4.

U članku 5. stavku 2. riječi:
»letački dodatak«, mijenjaju se u:»75% letačkog dodatka«.

Iza članka 5. stavka 2. dodaje se
novi stavak 3. koji glasi:

»Izvršavanje programa obuke
propisanog ovim člankom utvrđuje se na temelju pisane potvrde zapovjednika HRZ
i PZO.«

Dosadašnji stavci 3., 4. i 5.
postaju stavci 4., 5., i 6.

Članak 5.

U članku 6. stavak 4. mijenja se
i glasi:

»Izvršavanje programa obuke
propisanih ovim člankom utvrđuje se na temelju pisane potvrde zapovjednika
HRM-a«.

Članak 6.

U članku 8. stavku 2. iza riječi:
»pirotehničar«, dodaje se zarez i sljedeće riječi: »tehničar specijaliziran za
raketne sustave, mehaničar specijaliziran za morske mine, torpeda te oružar za
zrakoplovna UbS«.

Iza stavka 5. dodaje se novi
stavak 6. koji glasi:

»Iznimno od odredbe stavka 5.
ovoga članka, za vrijeme neposrednog obavljanja poslova uništavanja, delaboracije, laboracije i
remonta UbS, pravo na dnevni pirotehnički dodatak u koeficijentu 0,07 ostvaruje
i osoba imenovana ili raspoređena na ustrojbeno mjesto koje nije ustrojbeno
mjesto pirotehničara.«

Dosadašnji stavak 6. postaje
stavak 7. te se u njemu brojke: »4 i 5«, mijenjaju u: »4., 5., i 6.«

Članak 7.

Iza članka 10. dodaje se novi član 10.a koji glasi:

»Članak 10.a

Iznimno od odredbi članaka 9. i
10. ovoga Pravilnika, pripadnicima počasno-zaštitne bojne koji obavljaju
poslove protudiverzijske zaštite i zaštite VIP osoba
pripada vojnopolicijski dodatak odgovarajuće kategorije.«

Članak 8.

Iza članka 12. dodaje se novi članak 12.a s nadnaslovom koji
glasi:

»9. Dodatak za doktore medicine i doktore stomatologije.

Članak 12.a

Djelatnim vojnim osobama sa
zvanjem doktora medicine i doktora stomatologije raspoređenima na odgovarajuće
dužnosti us­troj­benog čina
natporučnik i satnik pripada dodatak u koeficijentu 0,05.

Djelatnim vojnim osobama sa
zvanjem doktora medicine raspoređenima na odgovarajuće dužnosti u gardijskim
brigadama ustrojbenog čina bojnik pripada dodatak u koeficijentu 0,05.

Članak 9.

U članku 13. stavku 4. iza riječi: »voditelj pododsjeka i odjeljka,« dodaju se riječi: »vođe skupina«.

Članak 10.

U članku 14. riječi: »u pravilu«,
brišu se, a riječi: »i drugim aktom o stanju u službi.« mijenjaju se u: »ili
posebnim aktom, osim dnevnog pirotehničkog dodatka.«

Članak 11.

U cijelom tekstu Pravilnika riječi »državni službenici i
namještenici«, u odgovarajućem padežu, brišu se.

Članak 12.

Ovaj Pravilnik stupa na snagu
osmoga dana od dana objave u »Narodnim novinama«, a primjenjuje se od 1. ožujka
2005.

Klasa: 121-01/04-01/2

Urbroj: 512-01-29

Zagreb, 7. ožujka 2005.

Ministar

**Berislav Rončević**, v. r.

Pravilnik, NN 34/2005-694